Dziá. Sáləmen. Bɔ́n bə́ Koré. 2A nə mod nénə, Zambá wāān, a yəan ai mod olugú, á tísɔn Zambá wāān, ḿfūfúb ǹkǒl wóé, 3Abəŋ ai ayǎb, ó nə miǹtag ású sí ésə: ǹkǒl Síon, á ńnam âkoé, edzə̂dzalá ǹkúkúmá ǹnén. 4Á mə̄ndá móé étēde, Zambá a lə́dē nə́ a nə́ ndá kɔ̄a. 5Bəbə́gə, miǹkúkúmá mí ngákə ngǎm dzyā, bə́ ngákwí bɔ́ bə́sə ekúkua. 6Bə́ ngáyi yén, bə́ bwé ńsə̄mé, bə́ ngádzə́m kám, ńdɔ̄ bə́ ngáman túb mīḿbīl. 7Ńdɔ̄ kám é ngábí bɔ́ anə́ mīǹtyé mí ǹkogolo mí mīníngá. 8Anə́ évúndu yā ńnam kídí yā yábúg bifungá yā Tarsis.